|  |
| --- |
| РЕПУБЛИКА СРБИЈАНАРОДНА СКУПШТИНАОдбор за правосуђе, државну управу и локалну самоуправу24. јул 2019. годинеБ е о г р а д |

ПРЕДСЕДНИКУ НАРОДНЕ СКУПШТИНЕ

 На основу члана 157. став 6. и члана 161. Пословника Народне скупштине („Службени гласник РС”, број 20/12 – пречишћен текст), на Предлог закона о изменама и допунама Закона о извршењу и обезбеђењу (у даљем тексту: Предлога закона), који је поднела Влада, Одбор за правосуђе, државну управу и локалну самоуправу подноси следећи:

АМАНДМАН

 Члан 167. Предлога закона мења се и гласи:

„Члан 167.

 До дана почетка примене овог закона, примењују се одредбе Закона о извршењу и обезбеђењу („Службени гласник РС”, бр. 106/15, 106/16 – аутентично тумачење, 113/17 – аутентично тумачење).

 Поступци извршења и обезбеђења започети пре дана почетка примене овог закона, окончаће се по прописима који се примењују до дана почетка примене овог закона.”

О б р а з л о ж е њ е

Амандманом се прецизира прелазна одредба Предлога закона (члан 167), која уређује примену прописа на предмете извршења и обезбеђења који су започети пре дана почетка примене тог закона.

ПРЕДСЕДНИК ОДБОРА

 Петар Петровић